CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS DE PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES, CURS 2022/2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/30517)
  + [Valencià](/va/acuerdo/30937)






Selector de idioma

Leer

* [Español](/es/acuerdo/30403)
* [Valencià](/va/acuerdo/30137)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS DE PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES, CURS 2022/2023[Butlletí Oficial Universitat d'Alacant](/ca/Publicacion)
====================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS DE PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES, CURS 2022/2023

Data d'aprovació
:   28/10/2022

Data de publicació
:   31/10/2022

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/30020)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/30437)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/30002)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS DE PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES, CURS 2022/2023&url=https://www.boua.ua.es/va/acuerdo/30259)

**Títol:** CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS DE PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES, CURS 2022/2023

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** divendres, 28 d'octubre de 2022

CONVOCATÒRIA D'AJUDES COMPLEMENTÀRIES PER A LA REALITZACIÓ D'ACTIVITATS DE PRÀCTIQUES DE CAMP EN ESTUDIS DE GRAU DE LA FACULTAT DE CIÈNCIES, CURS 2022/2023

Una part important de les titulacions oficials de la Facultat de Ciències inclouen activitats pràctiques de camp en els plans d'estudi com a eina formativa fonamental, especialment aquelles que estudien o que es desenvolupen en el medi natural. La realització d'eixides de camp sovint requereix la contractació de diversos serveis per a desenvolupar-les, serveis que usualment són externs a la Universitat o que requereixen el desplaçament previ al lloc de destinació per a preparar-les o per a la millora per part del professorat implicat en la docència de les assignatures. De vegades, les pràctiques es fan en localitzacions allunyades de la Universitat, al llarg d'itineraris i en sessions d'uns quants dies. Algunes de les despeses derivades d'aquestes pràctiques en la Facultat de Ciències no estan actualment previstes en les convocatòries d'ajudes al transport per a la realització d'activitats docents en grup, la qual cosa fa que resulte convenient el fet d'habilitar un crèdit complementari als departaments afectats per al desenvolupament correcte d'aquestes activitats docents. Això és notori especialment en algunes titulacions de grau

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'ajudes complementàries destinades a sufragar parcialment o cofinançar les despeses extraordinàries per a la millora en la preparació i en el desenvolupament de les activitats pràctiques de camp de les assignatures de les titulacions de grau de la Facultat de Ciències de la Universitat d'Alacant que per les seues característiques inclouen les activitats esmentades en el pla d'aprenentatge amb la finalitat de completar la formació de l'alumnat.

2.    Requisits de les persones beneficiàries

Podrà obtenir la condició de persones beneficiàries i sol·licitar aquesta ajuda el professorat que siga coordinador de l'assignatura o assignatures, i presentar una proposta de despesa avalada pels departaments responsables en la qual, almenys, s'indique justificació docent, innovació educativa introduïda i pressupost estimat.

3.    Nombre i dotació de les ajudes

La concessió de les ajudes estarà limitada a la disponibilitat pressupostària global d'11.000 euros per al curs acadèmic 2022-2023.

Seran objecte d'aquestes ajudes les despeses derivades de l'ús de transport addicional, ús de vehicles dels serveis de la Universitat, lloguer de vehicles i embarcacions, lloguer d'instrumental, elaboració de materials docents específics, allotjament i aquells serveis que deriven de la preparació o de l'exercici de l'activitat docent. En cap cas l'ajuda podrà ser destinada a l'adquisició de material docent fungible ni inventariable.

Queda exclòs d'aquesta convocatòria el transport per a les activitats d'investigació, esportives i activitats lúdiques o culturals. Així mateix, queden excloses les despeses de transport de les activitats pràctiques de camp que ja són parcialment finançades per mitjà de les convocatòries d'ajudes de transport de la Facultat o del Vicerectorat d'Estudiants.

Per les característiques particulars queda exclòs d'aquestes ajudes el finançament de les assignatures Treball de Fi de Grau i Pràctiques Externes.

L'avaluació de les sol·licituds considerarà, a més de la qualitat de les propostes, la innovació docent i l'adequació del pressupost al tipus i nombre d'activitats, al nombre d'hores lectives i durada de les activitats, al nombre d'estudiants i professorat participant, a les necessitats de preparació, com també a les característiques del títol de grau.

Les sol·licituds d'assignatures que no incloguen les eixides de camp com a activitats formatives obligatòries en la guia docent podran ser desestimades, com també aquelles en què la proposta supere substancialment el nombre d'hores establides en el pla d'activitats docents previst en la guia de l'assignatura.

D'altra banda, es consideraran de manera especial les activitats conjuntes de caire transversal o multidisciplinari que incloguen millores en la participació d'estudiants i professorat d'assignatures diverses d'un mateix semestre o curs, especialment aquelles que comporten la participació d'àrees diverses, departaments, centres i universitats. En el cas d'activitats de pràctiques de camp conjuntes i que no estiguen recollides inicialment en la guia docent de l'assignatura, serà tingut en compte l'existència de convenis específics amb altres universitats o institucions.

L'activitat s'haurà de dur a terme en el període lectiu del corresponent quadrimestre en el qual s'impartisca l'assignatura. Quedaran excloses de l'ajuda aquelles activitats que no hagen sigut programades i incloses en els horaris aprovats per la Junta de Facultat.

4.    Termini i procediment de presentació de sol·licituds

4.1 Termini de presentació

La sol·licitud ha de presentar-se abans de fer l'activitat, tenint en compte els períodes següents:

1r  primer semestre del curs 2022-2023: fins a l'11 de novembre de 2022.

2n segon semestre del curs 2022-2923: fins al 27 de gener de 2023.

Excepcionalment, s'admetran sol·licituds per a aquelles activitats que hagen sigut desplegades durant el primer semestre i abans de la data indicada per al primer termini.

4.2 Procediment de presentació

La documentació es presentarà a través de l'e-Administració per instància genèrica dirigida a la degana o el degà de la Facultat de Ciències amb indicació de les dades d'aquesta convocatòria.

Serà requisit indispensable acompanyar la sol·licitud d'un escrit de la direcció del departament o departaments que avale la proposta i que assumisca part del finançament de l'activitat, com també còpia de qualsevol altre tipus de font de finançament concedida.

S'hi adjuntarà la documentació següent:

·         Imprès de sol·licitud:

o   <https://ciencias.ua.es/va/secretaria/documentos/impresos/impres-sol-licitud-ajudes-practiques-de-camp.docx>

o   <https://ciencias.ua.es/va/secretaria/documentos/impresos/impres-sol-licitud-ajudes-practiques-de-camp.pdf>

·         Proposta d'innovació docent i justificació de l'ajuda.

·         Pressupost corresponent a l'activitat.

·         Escrit signat pel director o per la directora del departament o departaments que avale la proposta i l'acreditació del cofinançament.

·         Altra documentació addicional justificativa.

S'ha d'utilitzar un imprès per a cada activitat. Si la mateixa eixida de camp es fa en diverses dates i grups, només caldrà presentar una sol·licitud global.

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o adjunte els documents preceptius, amb indicació que, si no es fera així, se li tindrà per desistit la seua petició, amb resolució prèvia que haurà de ser dictada en els termes previstos legalment.

5.   Adjudicació de les ajudes

La comissió avaluadora podrà determinar l'adjudicació d'un import global màxim per departament segons la disponibilitat pressupostària.

Períodes de resolució.

En cadascun dels períodes indicats s'emetrà resolució dins els 10 dies hàbils posteriors a l'últim dia de presentació de sol·licituds.

6.    Comissió avaluadora

La comissió de valoració realitzarà l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la t composiciósegüen:

Degana o degà

Secretària o secretari de centre

Vicedegana o vicedegà de Qualitat

Responsable administratiu del centre

7.    Resolució i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://ciencias.ua.es/va/secretaria/tramits-per-al-pdi.html>, que substitueix la notificació a les persones interessades i té els mateixos efectes.

La proposta de resolució provisional d'ajudes serà dins els 10 dies hàbils posteriors a l'últim dia de presentació de sol·licituds en cada període. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que estimen pertinents mitjançant instància genèrica per e-Administració dirigida a la degana o el degà de la Facultat de Ciències amb indicació de les dades d'aquesta convocatòria.

L'adjudicació provisional s'entendrà definitiva en cas de no haver-hi reclamacions. Si n'hi haguera, la resolució definitiva es publicarà, una vegada transcorregut el termini de reclamació, en la pàgina web de la Facultat de Ciències.

8.    Forma de pagament

El pagament d'aquestes ajudes es farà mitjançant traspàs intern de crèdit des de l'orgànica 52136T9149 de la Facultat de Ciències, per l'import concedit, al capítol 2 del departament al qual pertanga el professorat organitzador. Per a fer-ho, caldrà acreditar la despesa a l'Administració de la Facultat mitjançant una còpia de les factures corresponents. En el cas d'una proposta presentada o avalada per diversos departaments, podrà realitzar-se el traspàs als departaments corresponents en funció del grau de participació en la proposta.

Tota la documentació justificativa (juntament amb l'informe sobre el desenvolupament de l'activitat realitzada) s'enviarà al Deganat de la Facultat de Ciències, una vegada publicada la resolució i després de dur a terme l'activitat.

L'execució d'aquesta dotació està supeditada a la disponibilitat de liquiditat de la UA.

9.    Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

10. Recursos

Contra la convocatòria, les seues bases i quants actes administratius es deriven d'aquesta que no esgoten la via administrativa, podrà interposar-se el recurs d'alçada previst en l'article 122 de la Llei 39/2015, d'1 d'octubre, del Procediment Administratiu Comú de les Administracions Pública, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

María Magdalena García Irles

Degana de la Facultat de Ciències





[Carretera Sant Vicent del Raspeig s/n  
03891 Sant Vicent del Raspeig - Alacant  
 Tel. 44 454 5456 - Fax 57 023 5105](https://www.google.es/maps/@43.375048,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12736&trk=tyah&trkInfo=tarId%7N5001053790500%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)